
	Cynllun Gweithgaredd

	Gweithgaredd: Chwilio am ddeunyddiau naturiol

	Nifer o blant: 6 plentyn

	Oed y plant: 5-6 blwydd oed

	Nifer o oedolion: 1 oedolyn


	Lleoliad: Ysgol Gynradd – tu allan yn yr awyr agored 
	Amser paratoi: 25 munud

	Amser gweithgaredd: 45 munud

	Adnoddau:
Lluniau o’r deunyddiau naturiol sef y dail, brigau, conau pinwydd, mes, concyrs a cherrig 
Deunyddiau naturiol sef y dail, brigau, conau pinwydd, mes, concyrs a cherrig
Cerrig sydd gyda rhifau 0-30
Bwced
Sialc
Ipad

	Amcan/ion y weithgaredd:
Plant yn adnabod mathau o ddeunyddiau naturiol 
Plant yn datblygu dealltwriaeth o fel i gyfri i 0-30
Plant yn datblygu dealltwriaeth o fel i fyrddio rhifau
Plant yn derbyn y cyfleoedd i arbrofi ac archwilio
Plant yn adnabod rhifau 0-30

	Cysylltiadau â deilliannau:
Datblygiad o iaith, llythrennedd a chyfathrebu
Datblygiad o ddealltwriaeth y byd
Datblygiad mathemategol 
Datblygiad cymdeithasol
Datblygiad Cymraeg
Datblygiad corfforol

	Gwahaniaethu:
Os mae plentyn gydag anghenion ychwanegol, efallai bod angen cynnwys adnoddau gwahanol i’r unigolyn a/neu gynnwys oedolyn ychwanegol i helpu’r plentyn
Sicrhau bod y gweithgaredd, amgylchedd ac adnoddau yn berthnasol ac yn addas i anghenion, oedran a gallu’r plant 
Sicrhau bod pob plentyn yn cymryd rhan gan dderbyn y cyfle i gyfri, adnabod a fyrddio rhif
Sicrhau bod yr ymarferwyr yn adnabod anghenion ychwanegol plant 
Sicrhau bod yr oedolyn yn adnabod datblygiad ac iaith y plentyn
Sicrhau bod y gweithgaredd yn addas i ferched a bachgen

	Iechyd a diogelwch:
Sicrhau bod yr oedolyn gyda bocs cymorth cyntaf rhag ofn bod plentyn yn cael niwed 
Sicrhau bod y plant yn golchi dwylo ar ôl gorffen y gweithgaredd
Sicrhau bod yr adnoddau yn ddiogel a chyfan
Sicrhau bod yr ardal tu allan yn ddiogel

	Rôl yr oedolyn/oedolion:
Sicrhau bod y gweithgaredd yn addas ar gyfer anghenion, datblygiad ac oedran y plant
Rhoi cyfle i’r plant cymryd cyfrifoldeb o’i dysgu a bod yn annibynnol gan gami nôl
Sicrhau bod pob plentyn yn derbyn y cyfle i gyfri, adnabod a fyrddio rhif
Sicrhau bod y plant yn golchi dwylo ar ôl gorffen y gweithgaredd
Sicrhau bod y plant yn gwisgo esgidiau glaw a siwtiau glaw
Arsylwi a chofnodi beth mae’r plant yn wneud
Cynllunio a pharatoi’r adnoddau
Gofyn cwestiynau agored

	Y weithgaredd:
Bydd yr oedolyn yn dangos lluniau o ddeunyddiau naturiol. 
Bydd y plant yn mynd allan i’r ardal allanol ac yn chwilio am ddeunyddiau naturiol. 
Pan mae’r plant wedi gorffen archwilio am ddeunyddiau naturiol, bydd yr unigolion yn eistedd mewn cylch bach. 
Gan eistedd mewn cylch, bydd y plant yn trafod a chyfathrebu gyda’i gilydd gan sôn am y deunyddiau naturiol maent wedi darganfod.
I orffen, bydd y plant yn rhoi’r deunyddiau naturiol gyda’i gilydd, yn cyfri’r deunyddiau naturiol, yn chwilio am y cerrig sy’n cysylltu ar y niferoedd o ddeunyddiau a hefyd yn fyrddio’r rhif gyda sialc.







Gwerthusiad

Gan ystyried y cynllun, rwy’n credu bod y dasg yn cynnig nifer o fathemateg a chefnogi cysyniadau mathemategol oherwydd mae’r plant yn datblygu agweddau o gyfri, adnabod a fyrddio rhifau. Gytuna Chigeza a Sorin (2016) a Llywodraeth Cymru (2019a) bod y gweithgaredd yn cefnogi datblygiad plant oherwydd mae’r unigolion yn derbyn y cyfleoedd i ddysgu mathemateg mewn ffordd hwylus gan archwilio, cynllunio, creu a dychymygu ac mae’r agweddau mathemateg yn cefnogi datblygiad oherwydd mae’r unigolion yn dysgu mewn ffordd weithredol ac mewn gwahanol ffyrdd sydd yn angenrheidiol ar gyfer bywyd pob dydd. Gan gyfri, adnabod a fyrddio rhifau, mae’r plant yn datblygu sgiliau bywyd oherwydd yn y dyfodol bydd angen i’r unigolyn deall amser, pwyso cynhwysion a chyfrifo biliau (Robin, 2018). 

Gan ystyried y cynllun, enghraifft o gryfder yw bod y gweithgaredd yn addas i fachgen a merched. Mae hwn yn gryfder oherwydd mae’n bwysig i gynnwys pob plentyn mewn gweithgareddau heb wahaniaethu, rhagfarnu a thrin plentyn yn wahanol oherwydd ei rhyw (Llywodraeth Cymru, 2015). Gan ystyried y gweithgaredd, mae chwe phlentyn yn wneud y dasg felly rydym yn gallu cynnwys tri bachgen a tair merch i gymryd rhan a hefyd mae chwech deunyddiau naturiol felly mae pob unigolyn yn cael y cyfle i fyrddio ac adnabod rhifau. O’i rhoi yn syml, gan wneud gweithgaredd sy’n addas i fachgen a merched byddwn yn gwerthfawrogi hawliau plant gan drin yr unigolion yn deg (erthygl 37) a byddwn yn rhoi cyfle cyfartal i’r plant, annog cyfranogiad, hysbysebu cynhwysiant a darparu cyfleoedd i bob plentyn i leisio barn a chyflawni potensial (Comisiynydd Plant Cymru, 2021; Beckley, 2012, t.72; Llywodraeth Cymru, 2015). 
Enghraifft o gryfder arall yw bod y gweithgaredd yn digwydd tu allan. Mae hwn yn gryfder oherwydd medd White (2014, t.8) bod y tu allan yn ffactor bwysig o amgylchedd a bywyd plentyn am fod plant yn datblygu synhwyrau yn well yn yr awyr agored ac yn teimlo’n fwy hyderus a hapus am fod yr unigolyn yn derbyn rhyddid i chwarae anniben i fod yn swnllyd a rhedeg rownd. Gan ystyried y cynllun, mae’r plant yn arwain trwy archwilio am ddeunyddiau naturiol, rheoli symudiadau a datblygu sgiliau echddygol man gan fynd tu allan i chwilio am ddeunyddiau naturiol. Dwed Tucker (2016) bod cynnal ac archwilio mathemateg yn y tu allan yn cefnogi emosiynau a lles plentyn, hybu plant i archwilio a chymryd risg a hefyd yn rhoi rhyddid i’r plant i ddatblygu cysyniadau mathemategol am fod math yn rhywbeth sydd o gwmpas ni o ddydd i ddydd. Yn arbennig, mae Froebel yn credu bod tu allan yn bwysig oherwydd mae’n hyrwyddo chwilfrydedd ac archwilio ac yn cefnogi plant i ddysgu trwy brofiadau ymarferol a gwneud (Tovey, dim dyddiad). 
Gryfder arall yw bod y gweithgaredd yn cefnogi meysydd dysgu'r Fframwaith Cyfnod Sylfaen. Mae hwn yn gryfder oherwydd mae’n cefnogi plant i ddatblygu yn holistaidd a gyfannol ac i ddysgu mewn ffordd addas ac effeithiol er mwyn cefnogi datblygiad plant (Llywodraeth Cymru, 2015). Yn bennaf, gan ystyried y cynllun mae’r dasg yn traws-cwricwlaidd ac yn cefnogi meysydd dysgu. Er enghraifft: mae’n cefnogi’r plant i ddatblygu’r maes dysgu o iaith Cymraeg a’r maes dysgu o iaith a chyfathrebu oherwydd mae’r unigolion yn gweld/trafod lluniau o ddeunyddiau naturiol a hefyd yn trafod beth maent wedi darganfod ac yn cyfri. Gan ystyried y maes dysgu uchod, mae hwn yn cefnogi cysyniadau mathemategol oherwydd mae’r unigolion yn cyfri deunyddiau. Gytuna Jordan a Levine (2009) a Walshaw ac Anthony (2009) bod yr agwedd cyfri yn y gweithgaredd yn rhan bwysig o fewn mathemateg oherwydd mae plant yn datblygu dealltwriaeth o fathemateg pan maent yn babi ac wedyn yn dysgu fel i gyfri pan maent yn gallu siarad. 

Ymhellach, gan ystyried y cynllun enghraifft o wendid yw dydy asesiad risg ddim wedi cael ei chynnwys er mwyn diogelu am iechyd a diogelwch. Mae asesiad risg yn beth bwysig i gynnwys yn y cynllun oherwydd mae’n bwysig bod plant yn teimlo’n ddiogel yn yr amgylchedd a ddim mewn risg o niwed (Pilcher, 2021). Mae pob oedolyn gyda dyletswydd gofal i ofalu am iechyd a diogelwch felly mae’n bwysig bod yr ymarferwyr yn mynd tu allan i fonitro risg er mwyn cadw plant yn ddiogel (Tassoni et al., 2010, t.42; Baker et al., 2012, t.77). Trwy beidio â chynnwys asesiad risg yn y cynllun, byddai ddim wedi monitro risg a ddim yn meddwl am beryg sydd yn gallu codi. Enghraifft o risg yw bod plentyn yn cael niwed gan ddefnyddio’r deunyddiau naturiol am fod yr unigolyn yn rhoi brigen yn ei llygaid neu fod y plentyn yn cael ‘splinter’. Gan ystyried yr esiampl, os wnes i asesiad risg cyn dechrau’r gweithgaredd, byddai wedi rheoli’r risg gan sicrhau bod y deunyddiau yn addas i’r plant gan dorri deunyddiau ar y brigen a/neu ddefnyddio papur tywod er mwyn lleihau niwed (White, 2014, t.41). 
Gan ystyried y gwendid, byddai’n ychwanegu asesiad risg i’r cynllun oherwydd mae gan oedolion cyfrifoldeb o ddilyn polisïau a gweithdrefnau iechyd a diogelwch (er enghraifft: polisi cymorth cyntaf, polisi dril tan a pholisi meddyginiaeth) er mwyn gofalu am blant (Tassoni et al., 2010, t.149). Gan ychwanegu asesiad risg, byddai’n gwerthfawrogi hawliau plant oherwydd mae gan bob plentyn yr hawl i gadw’n ddiogel (erthygl 19) a byddai’n adnabod, rheoli, fonitro a lleihau peryg gan ystyried iechyd a diogelwch (Comisynydd Plant Cymru, 2021; HASchannel, 2011).
Gan ystyried y cynllun, byddai’n newid lleoliad y gweithgaredd gan fynd a’r plant i’r goedwig oherwydd mae’n fwy tebygol bod llawer o ddeunyddiau naturiol yna er mwyn cefnogi cysyniadau mathemategol plant o ran cyfri deunyddiau a hybu chwilfrydedd ac archwilio. Medd Britannica Kids (2021) bod deunyddiau naturiol yn dod o goedwig felly gan newid y lleoliad, bydd y plant yn datblygu’r maes dysgu o ddealltwriaeth y byd gan wybod ble mae’r adnoddau yn dod. Gytuna Montessori bod yr awyr agored yn rhan bwysig mewn datblygiad plant oherwydd mae’r unigolion yn derbyn y cyfleoedd i gysylltu gyda natur er mwyn cefnogi emosiynau a lles, hybu plant i ddatblygu chwilfrydedd gan dderbyn y cyfleoedd dyddiol i fod tu allan ac yn cefnogi plant i ddefnyddio creadigrwydd a dychymyg am fod y plentyn gyda’r rhyddid i reoli symudiadau a gwneud penderfyniadau (Montessori St Nicholas Charity, 2015; Take One Business Communications, 2019; Tucker, 2016).










Trafodaeth

Mae’n bwysig bod lleoliadau gydag adnoddau sy’n hybu datblygiad a chwarae. Mae plant yn dysgu trwy chwarae oherwydd mae profiadau uniongyrchol a gwneud yn hanfodol ar gyfer bywyd cynnar plentyn am ei fod yn cefnogi plant i ddysgu gwybodaeth a sgiliau hanfodol (Llywodraeth Cymru, 2015; UNICEF, 2018). Gan hybu chwarae, mae’n bwysig i greu amgylchedd dysgu sy’n cefnogi hunan-barch a hunanhyder y plentyn ac yn annog dysgu annibynnol er mwyn hybu plant i archwilio, arbrofi a chymryd risgiau (Tucker, 2016). Gan gynnwys adnoddau yn y lleoliad, medd Llywodraeth Cymru (2019b) a Llywodraeth Cymru (2015) bod angen cynnwys deunyddiau sy’n gynhwysol er mwyn cyrraedd anghenion y plant a bod yr offer yn rhoi cyfleoedd i’r unigolion i dderbyn her, archwilio a defnyddio synhwyrau. Gan osod adnoddau mewn lleoliadau, cred Montessori bod angen sicrhau bod yr offer ar lefel y plant, darparu offer go iawn sy’n gweithio a sicrhau bod y deunyddiau yn addas i oedran a lles y plant (Montessori Group, dim dyddiad; Beckley, 2012, t.45). Noda Montessori bod plant yn cyfarwyddo eu dysgu ei hunan gan ddewis adnoddau a dysgu yn annibynnol ac mae’r Cwricwlwm o Montessori yn cynnwys ardal mathemateg sy’n darparu dealltwriaeth a sgiliau mathemategol (Montessori Academy, 2016). Enghraifft o adnoddau mathemategol Montessori yw: bagiau siâp, siapiau jig-so a bocs ffracsiynau (Jeu Montessori, dim dyddiad).

Mae adnoddau naturiol yn gallu cael ei chynnwys mewn lleoliadau oherwydd mae’r deunyddiau yn cael ei darganfod o’r byd o’u cwmpas ac yn cefnogi amrywiaeth o fathau o chwarae (White, 2014, t.37, 38 a 40). Gytuna Reggio bod deunyddiau naturiol yn fuddion oherwydd mae’n cefnogi plant i gysylltu gyda bywyd go iawn gan archwilio’r byd trwy’r pethau naturiol ac mae’r deunyddiau yn benagored felly mae plant yn gallu defnyddio’r adnoddau mewn gwahanol ffyrdd (Barnes, 2015, t.274; Rock, 2020). Er enghraifft: os mae plentyn gyda brigau a dail, mae’r unigolyn yn gallu defnyddio ei dychymyg a chreadigrwydd gan greu cawl yn y gegin mwd a/neu greu tŷ i’r draenog. Awgryma Tucker (2016) bod adnoddau gorau yn tueddu i fod yn ddeunyddiau esthetig am fod yr offer gyda photensial, yn traws-cwricwlaidd a chefnogi plant i ddefnyddio creadigrwydd a dychymyg. Hefyd, mae adnoddau naturiol yn cefnogi datblygiad a chwarae oherwydd mae’r unigolion yn derbyn y cyfleoedd i gysylltu ei hun gyda natur, chwarae naturiol gyda’r deunyddiau, cefnogi’r plant i ddefnyddio sgiliau echddygol man gan godi a symud yr adnoddau ac yn hybu plant i ddefnyddio synhwyrau am fod adnoddau naturiol fel dail a brigau yn wahanol o ran maint, lliw a siâp (Learning through Landscapes, 2011; tts, 2017; Kelly, 2015).
I ychwanegu, mae adnoddau naturiol yn cael eu rhoi ar waith trwy chwarae oherwydd mae’r unigolion yn arbrofi ac archwilio. Gan chwarae, mae’r plant yn arbrofi ac archwilio ac wedyn yn gallu penderfynu beth maent eisiau wneud gyda’r adnoddau gan ddefnyddio dychymyg a’i chreadigrwydd. At hyn, mae meithrinfa sy’n defnyddio adnoddau naturiol, di-plastig ac offer penagored yn hyrwyddo chwarae oherwydd mae’n hybu plant i arwain y dysgu a datrys problemau am fod hwn yn helpu’r unigolion i ddatblygu sgiliau bywyd, chwilfrydedd a hyder (Mr Starbuck Education – ideas for Primary Teachers, 2017). Yn bennaf, gan edrych ar y feithrinfa, mae’r adnoddau naturiol yn cael ei darparu yn yr ystafell a thu allan er mwyn hybu chwarae a rhoi cyfle i’r plant i symud yr adnoddau er mwyn ymestyn ei chwarae mewn gwahanol ardaloedd. Yn fyr, mae adnoddau naturiol yn hyrwyddo mathemateg oherwydd mae’r plant yn gallu cymharu maint (deilen fach a deilen fawr), cyfri a grwpio’r deunyddiau (7 dail ar un ochr a 5 cerrig ar ochr arall) fyrddio siapiau gyda’r adnoddau, pwyso a mesur deunyddiau a/neu greu patrwm gyda’r adnoddau (Ranheim, 2021).

Yn ogystal ag adnoddau naturiol ceir amryw o adnoddau eraill gall datblygu cysyniadau mathemategol plant ifanc. Medd Early Learning HQ (dim dyddiad) bod Lego yn cefnogi datblygiad plant mewn niferoedd o ffyrdd gwahanol am ei fod yn benagored ac yn rhoi cyfleoedd i’r plant i adeiladu a chreu, dysgu trwy gamgymeriadau a hyrwyddo risgiau gan trial bethau allan. Gan chwarae gyda Lego mae’r plant yn dysgu trwy wneud, yn datblygu sgiliau echddygol man gan roi blociau gyda’i gilydd a chymryd blociau ar wahân ac yn cefnogi plant i ddatrys problemau a gwneud penderfyniadau ynglŷn â’i dysgu gan ystyried y blociau maent eisiau defnyddio er mwyn adeiladu (Brogdon, 2020; White, 2014, t.148). 
I ymestyn, mae Lego yn cael eu rhoi ar waith trwy chwarae am ei fod yn ffordd hwyl o ddysgu trwy wneud oherwydd mae’r plant yn rheoli’r chwarae gan ddefnyddio creadigrwydd a dychymyg a chreu un rhywbeth. Er enghraifft: mae’r plant yn gallu adeiladu car neu bont ac wedyn ymestyn y chwarae gan chwarae rôl (Semia, 2012). Dwed Llywodraeth Cymru, (2015) bod plant yn datblygu dealltwriaeth a sgiliau o fathemateg drwy weithgareddau ymarferol ac mae Lego yn hybu plant i fod yn ddysgwyr gweithredol gan adeiladu a chreu.  Gan ystyried datblygiad mathemategol plant, mae Lego yn hyrwyddo hyn oherwydd mae’r unigolion yn gallu creu patrwm gyda’r blociau Lego (coch, melyn, coch a melyn), adnabod y rhif ar y bloc, creu siâp allan o ddarnau Lego (sgwâr a phetryal) a defnyddio’r blociau er mwyn cyfri, adio a thynnu rhifau (Dave, 2021; White, 2014, t.148).


















Esboniad

Mae’n bwysig bod oedolion yn monitro a chynllunio ar gyfer mathemateg oherwydd rôl yr oedolyn yw cefnogi plant i ddatblygu dealltwriaeth a sgiliau gan greu ardaloedd dysgu, ateb cwestiynau, rhoi cyfle i’r plant i archwilio a chwarae a chreu gweithgareddau sy’n addas ar gyfer datblygiad unigol y plentyn er mwyn helpu’r unigolyn i gyrraedd potensial llawn (Glenton, 2012, t.185). Er mwyn monitro a chynllunio mathemateg, mae’r oedolion yn derbyn cyfarwyddiadau o’r Fframwaith Cyfnod Sylfaen am fod plant sy’n 3-7 blwydd oed yn dilyn y cwricwlwm ac mae mathemateg yn un o’r meysydd dysgu (Llywodraeth Cymru, 2015). Enghraifft o gyfarwyddiadau mae’r oedolyn yn derbyn o’r Fframwaith yw pa feysydd dysgu mae angen i’r plant datblygu a pa oedran mae plentyn yn datblygu amrywiaeth o gysyniadau mathemategol. Esiampl o hyn yw bod plant dosbarth derbyn fod gwybod bod rhif sero yn meddwl dim ac i wybod fel i ddarllen ac ysgrifennu rhifau i deg (Llywodraeth Cymru, 2015).

Mae’n bwysig i fonitro datblygiad mathemategol oherwydd mae mathemateg yn hanfodol ar gyfer bywyd pob dydd (Llywodraeth Cymru, 2019c). Gan fonitro mathemateg, mae’r oedolion yn asesu ac arsylwi plant yn gyntaf cyn cynllunio gweithgareddau er mwyn casglu gwybodaeth am beth mae’r plentyn yn gallu gwneud a’i chryfderau, adnabod y plentyn yn well o ran personoliaeth a diddordebau, casglu gwybodaeth er mwyn cefnogi’r plentyn a meddwl ble mae’r plentyn ar hyn o bryd ynglŷn â datblygiad mathemateg (Kids Churchill Park, 2018; Chigeza a Sorin, 2016). 
Enghraifft o asesiad mae oedolyn yn wneud er mwyn monitro datblygiad mathemateg yw gwneud asesiad ffurfiol. Ystyr asesiad ffurfiol yw pan mae’r oedolyn yn gofyn cwestiynau i blentyn er mwyn derbyn tystiolaeth ac adnabod datblygiad (Tayler, Flottman a Stewart, 2011). Enghraifft o gysyniadau mathemategol mae’r oedolyn yn gallu gofyn i’r plentyn yw: cyfri a threfnu rhifau i deg, dangos deg bloc a chreu patrwm gyda’r blociau. Mae asesiad ffurfiol yn digwydd pan mae plentyn yn mynd yn ei blaen yn ystod ei amser yn y Fframwaith Cyfnod Sylfaen ac yn gallu digwydd pob tymor er mwyn gweld os mae’r plant wedi datblygu dealltwriaeth (West, Coleman a Gillis, 2021). Hynny yw, a wnaeth y plentyn dysgu fel i gyfri i deg tymor diweddaf a beth yw camau datblygiad nesaf y plentyn ynglŷn â chyfri. 
Ar ôl asesu ac arsylwi, mae staff yn dogfennu data. Medd Caldwell (2016) bod ystyr dogfennu data yw tracio datblygiad plentyn. Medd Reggio bod yn bwysig i dracio datblygiad plentyn gan dderbyn tystiolaeth a gwybodaeth trwy ysgrifennu nodiadau, cadw gwaith y plentyn, tynnu lluniau neu wneud fideo er mwyn atgoffau ymarferwyr o ddatblygiad plant a rhannu gwybodaeth gyda theuluoedd (Reggio Emilia, dim dyddiad). Gan ddogfennu data, mae’r staff yn adfyfyrio ar dystiolaeth a gwybodaeth gan ystyried y pethau maent wedi gweld, wedi darganfod ac yn gwybod am y plentyn nawr a hefyd yn ystyried os mae’r unigolyn wedi datblygu elfennau o fathemateg ers yr arsylwad diweddaf. Ar ôl adfyfyrio, mae’r staff yn defnyddio’r wybodaeth er mwyn hybu datblygiad mathemategol gan greu gweithgareddau ac amgylchedd hwylus oherwydd mae’r oedolyn yn adnabod lefel datblygiadol plant ac yn gwybod pa elfennau o fathemateg mae angen i’r plentyn datblygu (Baker et al, 2012, t.22). Er enghraifft: os mae plentyn yn derbyn anhawster cyfri, mae’r staff yn gallu gosod rhifau yn yr ardaloedd dysgu a chyfri gyda’r plentyn pob dydd.

Ymhellach, ar ôl monitro datblygiad plant mae staff yn cynllunio oherwydd mae’r oedolyn yn adnabod lefel datblygiadol y plentyn, yn ymwybodol o’i ddiddordebau ac yn meddwl beth mae’r plentyn yn gwybod yn barod ac fel gallwn ymestyn ac adeiladu’r cryfder. Mae cynllunio yn helpu oedolion i fod yn drefnus i wybod trefn y dydd a sicrhau bod y plant yn derbyn y cyfleoedd ac amser i ddatblygu mathemateg (Conliffe, 2016). Yn fyr, mae staff yn cynllunio ar gyfer mathemateg gan ddilyn y pedwar cam o’r cylch cynllunio. Yn gyntaf, mae’r oedolyn yn arsylwi gan weld beth yw diddordebau a chryfderau’r plentyn, asesu’r plentyn gan fod yn ymwybodol o ble mae’r unigolyn yn ei datblygiad, cynllunio gweithgaredd i hybu datblygiad plentyn ac wedyn cefnogi’r unigolyn gan ddysgu a hyrwyddo datblygiad mathemategol (Early Years, dim dyddiad). Hefyd, gan gynllunio mathemateg mae’r oedolyn yn gallu creu tasg ffocws ac amcan dysgu, yn creu gweithgareddau hwylus i’r plant, meddwl am dermau mathemateg sy’n gallu cael ei defnyddio yn ystod y gweithgaredd (fel: tenau, bach, drwm neu fawr) a chreu grwpiau mathemateg sy’n seiliedig i ddealltwriaeth a sgiliau mathemategol y plant (Conliffe, 2016).
Yn dilyn, mae rhai oedolion yn cynllunio tymor hyr oherwydd maent yn derbyn syniad o drefn y flwyddyn o ran pynciau mathemateg a meddwl fel mae’r ardal mathemateg yn gallu cael ei threfnu ar gyfer pob tymor er mwyn sicrhau bod deunyddiau yn ei le i hybu datblygiad a chwarae (National Education Union, 2019; Newman University, 2018). Gan gynllunio ar gyfer tymor hyr, mae’r oedolyn yn trefnu a gosod amrywiaeth o bynciau mathemateg mewn slotiau yn ystod y flwyddyn er mwyn bod yn drefnus, cael strwythur a sicrhau bod y cysyniadau mathemategol yn cael ei ail-adrodd er mwyn ymestyn dealltwriaeth y plant. Er enghraifft: os mae plentyn yn dysgu am siapiau, mae’n bwysig mynd yn ôl i’r pwnc er mwyn ymestyn y dasg yn fwy gan gynllunio siapiau, dysgu am siâp gwahanol a/neu ddysgu ffeithiau am y siapiau. I gloi, cred Bruner bod ail-adrodd agweddau o bynciau yn bwysig oherwydd gan ymweld â’r pwnc eto bydd y plant yn datblygu fwy o ddealltwriaeth am fod yr oedolyn yn ymestyn y cysyniad a rhoi her i’r plant (Sprouts, 2020). 

